section_heading: Opis dobra
paragraph_text: U maloj uvali, u blizini svjetionika, na dubini od oko 20 m, na prijelazu iz kamenog u pješčano dno, nalaze se ostatci brodoloma. Po površini su razbacani ostatci razbijenih amfora i drugog keramičkog posuđa. Lokacija nikad nije bila cjelovito istraživana. Tipologija amfora nije određena. Keramičko posuđe je istočnomediteranskog porijekla. Brodolom se datira u 1. stoljeće. Dio tereta je još pod pijeskom, a tu su i drveni ostatci brodske konstrukcije.